European Club Association

European Club Association (ECA) er en organisasjon som representerer fotballklubber i Europa. Organisasjonen erstattet G-14. Karl-Heinz Rummenigge var leder fra 2008 til 2017 og fortsatte deretter som honorær leder.

Historie 
Organisasjonen ble dannet etter oppløsningen av G-14 i januar 2008, og har minst ett medlem fra hvert av de 53 fotballforbundene i Europa. På slutten av annenhver sesong blir det gått igjennom hvor mange klubber de forskjellige landene får ha med i organisasjonen, på grunnlag av UEFA-rankingen. De tre høyest rangerte forbundene får ha med fem klubber hver, de neste tre forbundene fire klubber hver og forbundene rangert fra 7-15 tre klubber hver. Landene rangert fra 16-26 får ha med to klubber, og de resterende forbundene får kun ha med en medlemsklubb.

I april 2021 trakk tolv klubber seg fra ECA da de hadde planer om en egen «superliga» der de tolv grunnleggerklubbene ikke skulle kunne rykke ned. Klubbene var tre italienske, AC Milan, Inter og Juventus, seks engelske, Arsenal, Chelsea, Liverpool, Manchester City, Manchester United og Tottenham; og tre spanske, Atletico Madrid, Barcelona og Real Madrid. Styreleder Andrea Agnelli fra Juventus trakk seg også fra organisasjonen. Forslaget møtte massive protester, og allerede to dager etter offentliggjøring begynte klubbene å trekke seg fra planene.

Medlemmer

Medlemmer fra begynnelsen i 2008

Medlemmer pr dags dato

Referanser

Eksterne lenker 
 

Fotballorganisasjoner
Etableringer i 2008